

ПЛАН

ЗА ИЗПЪЛНЕНИЕ НА СТРАТЕГИЯ

ЗА РАЗВИТИЕ НА НАУЧНИТЕ ИЗСЛЕДВАНИЯ

В МЕДИЦИНСКИ УНИВЕРСИТЕТ

„ПРОФ. Д-Р ПАРАСКЕВ СТОЯНОВ“ – ВАРНА

за периода 2021 – 2025 г.

**ЦЕЛ 1.** Осигуряване на висока квалификация и ефективно кариерно развитие на учените, основано на високо ниво на научните изследвания, чрез създаване на привлекателни условия за научна кариера и на добри условия на труд (повишаване на жизнения стандарт и на социалния статус на учените), професионално израстване, квалификация и специализация на учените.

|  |  |
| --- | --- |
| **Дейност/задача** | **Срок** |
| 1. Кандидатстване пред Европейската Комисия за получаване на наградата "Високи постижения в областта на човешките ресурси за целите на научните изследвания" (**HR Excellence in Research Award**). Наградата се присъжда на институции, които поддържат стимулираща и благоприятна работна среда, насърчаваща изследователската дейности, като за целта следва да се демонстрира, че организацията провежда политиките си в областта на човешките ресурси за изследователи в съответствие с принципите на „Хартата на европейските учени”. | 2022 г. |
| 2. Кандидатстване по Оперативна програма „Наука и образование за интелигентен растеж“ 2014-2020 г. за предоставяне на безвъзмездна финансова помощ чрез подбор на проектни предложения BG05M2OP001-2.016 „Модернизация на висшите училища“ в рамките на Приоритетнa ос 2 „Образование и учене през целия живот“ за създаване на електронни платформи, свързани с развитието на Докторантското училище и на Кариерния център в университета.  | 2020-2021 г. |
| 3. Непрекъснато разширяване на мрежата от международни партньорства с цел научен обмен. | постоянен |
| 4. Сформиране на нови научни направления, ръководени от изтъкнати изследователи с цел формиране на научни групи за подобряване на колаборацията между звената, занимаващи се с фундаментална наука и клиничните звена. | 2021-2023 г. |
| 5. Стимулиране на изследователите за тяхното непрекъснато професионално и кариерно израстване при спазване на Правилника за институционално прилагане на Европейската харта на изследователите в Медицински университет – Варна (МУ – Варна). | постоянен |
| 6. Поддържане на натоящата политика за подкрепа на научни разработки на млади учени и докторанти чрез възможността предоставена в действащите Правила за разходване на средства за публикуване на статии и научни трудове на изследователите от структурите на МУ-Варна в списания с импакт фактор. | постоянен |

**ЦЕЛ 2.** Развитие на вътрешно-институционални проекти, участие на изследователи от МУ – Варна в национални и европейски научни програми, инициативи и мрежи, както и други световни фондове, финансиращи научни изследвания (Фонд „Научни изследвания“, COST, Хоризонт „Европа” и др.) Стимулиране на институционалното участие в националната пътна карта за научна инфраструктура. Задълбочаване интегрирането на университетската научна общност в Европейското изследователско пространство и разширяване на международното научно сътрудничество

|  |  |
| --- | --- |
| **Дейност/задача** | **Срок** |
| 1. Изграждане на капацитет в МУ-Варна за консултиране, ориентиране и подпомагане на изследователите и екипите за възможностите за институционално финансиране и изготвяне на проекти. | 2021 г. |
| 2. Усъвършенстване на процесите по кандидатстване, с цел по-голяма видимост и достъпност и чрез непрекъсното актуализиране на процедурата за проектна дейност в Университета. | 2022 г. |
| 3. Стимулиранe на разработване и участие в научните изследвания съобразно научните приоритети на МУ – Варна и тези в национален мащаб. | постоянен |
| 4. Привличане и реинтеграция в научноизследователската и преподавателската дейност на български учени, имащи опит и/или работещи в научни институции в чужбина. | 2022-2025 г. |

**ЦЕЛ 3.** Значително интензифициране на връзките на науката с образованието, бизнеса, държавните органи и обществото като цяло. Изпълнение на приложни научноизследователски проекти по заявка на бизнеса по тематични области, свързани с медицината, денталната медицина, фармацията, общественото здраве и други интердисциплинарни области.

|  |  |
| --- | --- |
| **Дейност/задача** | **Срок** |
| 1.Поддържане на актуален регистър на научна инфраструктура в МУ-Варна и създадане на условия за нейното пълноценно използване, наемане, обогатяване и развитие. | постоянен |
| 2. Организиране и участие в национални и международни форуми, където си дават среща наука и бизнес. | постоянен |
| 3. Популяризиране на социално-обществените ползи от научни идеи с цел подобряване на качеството на живот, както и привличане на финансиране. | постоянен |
| 1. Създаване на видео визитки на младите учени в интернет страницата на университета и социалните мрежи с цел популяризиране на техните идеи, научни постижения и текущи разработки.
 | постоянен |

**ЦЕЛ 4.** Развитие, поддържане и ефективно използване на модерна научна инфраструктура, балансирана по тематични области на медицинската наука, и институционални приоритети, и осигуряване на необходим достъп до европейска и международна научна литература.

|  |  |
| --- | --- |
| **Дейност/задача** | **Срок** |
| 1. Адаптиране на съвременни технологични решения, системи и иновации в в научноизследователския процес чрез видеоконферентната система, която предоставя възможност за теле-комуникация с цел развитие на модела “виртуална мобилност“ на учени; участия в презентации и дискусии.
 | постоянен |
| 1. Популяризиране на системата за отворен достъп до научна информация. Поддържане и обогатяване на собствения Репозиториум.
 | постоянен |
| 1. Надграждане на електронните платформи BLACKBOARD– *http://elearn.mu-varna.bg* и MOODLE – http://moodle.mu-varna.bg с цел споделяне на научна информация между изследователите, от МУ-Варна; елетронно обучение на млади учени, докторанти и пост-докторанти.
 | постоянен |
| 1. Надграждане на платформата „Научни конференции“. С цел интегриране на всички дейности за управление на конференции, като по този начин университетът изгражда единен регистър на организираните национални и международни научни събития включително и провеждането им във виртуална среда.
 | постоянен |
| 6. Активно участие на МУ- Варна като партньор в Център за компетентност по персонализирана медицина, 3D и телемедицина, роботизирана и минимално инвазивна хирургия. | до 2024 г. |

**ЦЕЛ 5.** Развитие на институционалните политики, свързани с научните изследвания – наличие и създаване на нормативни документи, свързани със защита на авторските права, личните данни, защита на интелектуалната собственост (плагиатство) и др.

|  |  |
| --- | --- |
| **Дейност/задача** | **Срок** |
| 1. Разработване на процедура за подаване на сигнали за плагиатство на научни трудове на локално ниво
 | 2022 г. |
| 2. Споделяне на европейските ценности, свързани с научноизследователската дейност: политика на публичност и прозрачност при разходването на средства за научноизследователска дейност | постоянен |
| 1. Развитие и споделяне на добри практики на национално и международно ниво, свързани с вътренормативната политика относно отворения достъп до научна информация съобразно бъдещата национална регламентация.
 | 2022 г. |